හීලෑ අලින්ගේ ආරක්ෂාව සහ සුබ සාධනය සැලසීම සඳහා ගැසට් පත්‍රයක් මඟින් අලියකුගේ අයිතිය හෝ භාරකාරත්වය දරන සෑම අයෙකුට ම නව නීති රීති මාලාවක් හදුන්වා දී තිබෙනවා.එම නීති රීති ඇතුළත් නව ගැසට් නිවේදනය නිකුත් කර ඇත්තේ වනජීවී රාජ්‍ය අමාත්‍ය විමලවීර දිසානායක විසින්.ඒ අනුව මද කිපීම හෝ වෙනත් හේතුවක් මත අලියෙකු ඇත්ගොව්වාගේ විධානයන්ට අවනත නො වී ප්‍රචණ්ඩකාරී ව හැසිරෙන අවස්ථාවල අලියාගෙන් සිදුවිය හැකි ජීවිත හා දේපළ හානි වළක්වාගැනීම සඳහා අලියා පාලනය කිරීමට සාම්ප්‍රදායික ක්‍රමවේදයන්ට අනුකූලව අවම බලය යොදාගෙන සාධාරණ පියවර ගැනීම කළ යුතු වනවා.